4. ΑΝΑΓΚ. ΝΟΜΟΣ υπ’αριθ. 1877 της 31 Ιουλ./7 Αυγ. 1939 (ΦΕΚ Α΄ 317) Περί συμπληρώσεως διατάξεων περί Ταμείων Αλληλοβοηθείας Β.Ν. Άρθρ.1.-(Προσωρινής Ισχύος). Άρθρ.2.-1.Εις τους υπό του άρθρ. 6 του Κωδ. Ν. 5042 «περί Ταμείων Αλληλοβοηθείας Αξιωματικών και Υπαξιωματικών Β.Ν.» προβλεπομένους πόρους των Ταμείων Αλληλοβοηθείας Αξιωματικών και Υπαξιωματικών Β.Ν. προστίθεται απο της ισχύος του παρόντος και κράτησις 3% επί πάσης εκτάκτου αποζημιώσεως των μετόχων των Ταμείων. 2.Η κατά το άρθρ. 29 του περί Μετοχικού Ταμείου Β.Ν., Α.Ν. 1005/1937 ετησία επιχορήγησις εκ του Μ.Τ.Β.Ν. θα καταβάλληται το Ταμείον Αλληλοβοηθείας Β.Ν. επί μίαν πενταετίαν απο της ισχύος του ρηθέντος Νόμου. Άρθρ.3.-1.Μέτοχοι των Ταμείων Αλληλοβοηθείας Β.Ν. εξερχόμενοι των τάξεων λόγω αυταπαγγέλτου αποστρατείας ένεκα αποδεδειγμένης σωματικής ανικανότητας, ανεξαρτήτως χρόνου υπηρεσίας δικαιούνται μέρους του πλήρους βοηθήματος ίσου προς τόσα εικοστά πέμπτα του αντιστοίχου βοηθήματος, όσα τα συντάξιμα έτη αυτών, πάντος όμως ουχί κατωτέρου του ενός τρίτου αυτού. 2.Αι διατάξεις του ανωτέρω εδάφ. 1 ισχύουσι ομοίως δια τους απο 1ης Ιαν. 1935 απομακρυνθέντας των τάξεων αξιωματικούς μετόχους του Ταμείου Αλληλοβοηθείας Αξιωματικών Β.Ν., εφ’ όσον όμως ούτοι απεμακρύνθησαν δι’ολικήν ανικανότητα, προελθούσαν κατά την εκτέλεσιν της υπηρεσίας των και ένεκεν ταύτης, και έτυχον δια τους λόγους τούτους συντάξεως εκ του Δημοσίου. Άρθρ.4.-Πάσα απαίτησις κατά των Ταμείων Αλληλοβοηθείας Β.Ν. , παν χρέος των Ταμείων εις δικαιούχους παραγράφονται υπέρ των ιδίων Ταμείων καταπίπτοντα εις το αποθεματικόν κεφάλαιον, εάν εντός πέντε ετών αφ’ης εγεννήθησαν, δεν υπεβλήθη αίτησις πληρωμής ή δεν ανεγνωρίσθησαν δι’έλλειψιν των νομίμων δικαιολογητικών εγγράφων ή ανεγνωρίσθησαν μεν αλλά δεν ησκήθησαν ή διεκόπη η άσκησις επί πενταετίαν. Σελ. 654 Η ανωτέρω πενταετής παραγραφή ισχύει και δια τας απο 1ης Μαρτ. 1935 γεννηθείσας κατά των Ταμείων απαιτήσεις απομακρυνθέντων των τάξεων μετόχων, εφ’όσον δια των απαιτήσεων τούτων πρόκειται να τακτοποιηθώσιν οφειλαί των αυτών μετόχων προς το Δημόσιον ή το Μετοχικόν Ταμείον Β.Ν. , υφιστάμεναι κατά τον χρόνον της γεννήσεως των απαιτήσεων. 